smcproject/ml-wiki-sentences huggingface dataset:
ആഫ്രിക്കൻ ഫിലിം ഫെസ്റ്റിവൽ ന്യൂയോർക്ക്, ലൈറ്റ്‌സ്, ക്യാമറ, ആഫ്രിക്ക, നോളിവുഡ് വീക്ക് പാരീസ്, ആഫ്രിക്ക ഇന്റർനാഷണൽ ഫിലിം ഫെസ്റ്റിവൽ (AFRIFF), ലേക്ക് ഇന്റർനാഷണൽ പാനാഫ്രിക്കൻ ഫിലിം ഫെസ്റ്റിവൽ,  റിയൽ ടൈം ഇന്റർനാഷണൽ ഫിലിം ഫെസ്റ്റിവൽ എന്നിവയുൾപ്പെടെയുള്ള ഫിലിം ഫെസ്റ്റിവലുകളിൽ ഡെലിവറി ബോയ് പ്രദർശിപ്പിച്ചു.
ഇന്റർനാഷണൽ ഫിലിം ഫെസ്റ്റിവൽ (ആർടിഎഫ്), ഒമ്പതാമത് ജാഗ്രൻ ഫിലിം ഫെസ്റ്റിവൽ.
ആഫ്രിക്ക ഇന്റർനാഷണൽ ഫിലിം ഫെസ്റ്റിവലിൽ "മികച്ച നൈജീരിയൻ ഫിലിം അവാർഡ്", 2018-ൽ പുറത്തിറങ്ങിയതുമുതൽ റിയൽ ടൈം ഇന്റർനാഷണൽ ഫിലിം ഫെസ്റ്റിവലിൽ (RTF) "മികച്ച സഹനടൻ" തുടങ്ങിയ അവാർഡുകൾ നേടിയിട്ടുണ്ട്.
ദി എലൈറ്റ് ഫിലിം ടീമാണ് ചിത്രം ചിത്രീകരിച്ചത്, സംതിംഗ് അൺസ്‌യുവൽ സ്റ്റുഡിയോസ് നിർമ്മിച്ച് നൈജീരിയയിലെ സിൽവർബേർഡ് ഡിസ്ട്രിബ്യൂഷൻസ് വിതരണം ചെയ്തു.
അവാർഡുകളും നാമനിർദ്ദേശങ്ങളും Year Award Category Result Ref 2019 African Movie Academy Awards Best Screenplay നാമനിർദ്ദേശം Best Nigerian Film നാമനിർദ്ദേശം Best Director - Adekunle Adejuyigbe നാമനിർദ്ദേശം Best Film നാമനിർദ്ദേശം അവലംബം ↑ ↑ ↑ ↑ ↑ ↑
ദ ഡൗൺ ഓഫ് ലവ് (എണ്ണച്ചായ ചിത്രം) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
1828-ൽ വില്യം എറ്റി വരച്ചതും നിലവിൽ ബൂർണെമൗത്തിലെ റസൽ കോട്സ് ആർട്ട് ഗാലറിയിൽ പ്രദർശിപ്പിച്ചിട്ടുള്ളതുമായ ഒരു ഓയിൽ പെയ്ൻറിങ് ആണ് ദ ഡൗൺ ഓഫ് ലവ് അഥവാ വീനസ് നൗ വേക്ക്സ്.
The Dawn of Love , 1828, 88.8 by 96 cm (35.0 by 37.8 in)
ദ ഡെത്ത് ട്രാപ്
അമേരിക്കൻ നോവലിസ്റ്റായ ഇറാ മാർവിൻ ലെവിൻ രചിച്ച നാടകമാണ് ദ ഡെത്ത് ട്രാപ് .
1978 ലാണ് ഈ നാടകം പ്രസിദ്ധീകരിയ്ക്കപ്പെട്ടത്.
ഇതിനെ അധികരിച്ച് ഒരു ചലച്ചിത്രവും നിർമ്മിയ്ക്കപ്പെടുകയുണ്ടായി.
ക്രിസ്റ്റഫർ റീവ് , മൈക്കിൾ കെയ്ൻ , ഡയാൻ കാനൺ എന്നിവർ ചിത്രത്തിൽ പ്രധാനവേഷങ്ങളിൽ അഭിനയിച്ചു.
പുറംകണ്ണികൾ Deathtrap at the Internet Broadway Database IRALEVIN.org – The Official Ira Levin Website
ദ ഡോക്യുമെന്റ് ഫൗണ്ടേഷൻ ഇംഗ്ലീഷ് വിലാസം https://ml.wikipedia.org/wiki/The_Document_Foundation
ഓപ്പൺ സോഴ്സ് സോഫ്റ്റ്‌വെയറുകളെ പ്രോത്സാഹിപ്പിക്കുന്നതിനു വേണ്ടി പ്രവർത്തിക്കുന്ന ലാഭേച്ഛയില്ലാത്ത ഒരു ജെർമ്മൻ സംഘടനയാണ് ദ ഡോക്യുമെന്റ് ഫൗണ്ടേഷൻ .
ഓപ്പൺഓഫീസ്.
ഓർഗ് സമൂഹത്തിലെ അംഗങ്ങൾ ലിബ്രേഓഫീസ് എന്ന ഓപ്പൺ ഓഫീസ് ഫോർക്ക് നിർമ്മിക്കാൻ വേണ്ടി രൂപം നൽകിയ സംഘടനയാണിത്.
പകർപ്പവകാശ നിബന്ധനകളില്ലാത്ത ഓഡിഎഫ് പിന്തുണയോടുകൂടിയ ഒരു ഓഫീസ് സ്വീറ്റ് നിർമ്മിക്കുക എന്നതാണ് ഡോക്യുമെന്റ് ഫൗണ്ടേഷന്റെ ലക്ഷ്യം.
രൂപം കൊണ്ട സമയത്തെ ഓപ്പൺ ഓഫീസിന്റെ ഉടമസ്ഥരായ ഒറാക്കിൾ കോർപ്പറേഷന്റെ നയങ്ങൾക്ക് എതിരായിരുന്നു ഇത്.
ഒറാക്കിൾ കോർപ്പറേഷൻ സൺ മൈക്രോസിസ്റ്റംസിനെ സ്വന്തമാക്കിയപ്പോൾ സ്വതന്ത്ര ഓപ്പറേറ്റിംഗ് സിസ്റ്റമായ ഓപ്പൺസൊളാരിസിന്റെ വികസനം നിർത്തിവെച്ചിരുന്നു.
ഓപ്പൺ ഓഫീസിന്റെ ഗതിയും സമാനമാകുമെന്ന ഭീതിയിലാണ് ഓപ്പൺ ഓഫീസ് നിർമ്മാതാക്കൾ ഡോക്യുമെന്റ് ഫൗണ്ടേഷൻ നിർമ്മിച്ച് ലിബ്രേഓഫീസിന്റെ നിർമ്മാണം ആരംഭിച്ചത്.
പിന്നീട് ലിബ്രേഓഫീസിന് പിന്തുണ വർധിച്ചതും ഓപ്പൺ ഓഫീസിന്റെ ജനപ്രീതി കുറയുകയും ചെയ്തത് കാരണം ഒറാക്കിൾ ഓപ്പൺ ഓഫീസിന്റെ വാണിജ്യവൽക്കരണം നിർത്തിവെച്ചു.
ഓപ്പൺ ഓഫീസ് അപ്പാച്ചെ ഫൗണ്ടേഷന് കൈമാറി.
നിലവിൽ അപ്പാച്ചെ ഫൗണ്ടേഷനാണ് ഓപ്പൺ ഓഫീസ് വികസിപ്പിക്കുന്നത്.
അവലംബം പുറംകണ്ണികൾ ഔദ്യോഗിക വെബ്സൈറ്റ് ലിബ്രേഓഫീസ് ചർച്ചാവേദി
ദ ഡെത്ത് ഓഫ് കോഷേ ദി ഡെത്ത്‌ലെസ് ഇംഗ്ലീഷ് വിലാസം https://ml.wikipedia.org/wiki/The_Death_of_Koschei_the_Deathless
ഒരു റഷ്യൻ യക്ഷിക്കഥയാണ് ദ ഡെത്ത് ഓഫ് കോഷേ ദി ഡെത്ത്‌ലെസ് അല്ലെങ്കിൽ മരിയ മൊറേവ്ന (റഷ്യൻ: Марья Моревна).
നരോദ്നി റുസ്‌കി സ്‌കാസ്‌കിയിൽ അലക്‌സാണ്ടർ അഫനസ്യേവ് ശേഖരിച്ചതും ആൻഡ്രൂ ലാങ് ദി റെഡ് ഫെയറി ബുക്കിൽ ഉൾപ്പെടുത്തിയതും ആണ് ഈ കഥ.
തന്റെ മാന്ത്രികവിദ്യ ഉപയോഗിച്ച് യുവതികൾക്ക് ശല്യമുണ്ടാക്കുന്ന ഒരു ദുഷ്ട അനശ്വര പുരുഷനാണ് കോഷെ എന്ന കഥാപാത്രം.
ഐറിന ഷെലെസ്‌നോവയുടെ കഥയുടെ വിവർത്തനമാണ് മരിയ മൊറേവ്‌ന ദി ലവ്‌ലി സാരെവ്‌ന.
വിശകലനം വർഗ്ഗീകരണം
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ  സൂചികയനുസരിച്ച് ഈ കഥ ATU 552 (മൃഗങ്ങളെ വിവാഹം കഴിച്ച പെൺകുട്ടികൾ), എന്ന തരത്തിൽ ATU 302 (ശരീരത്തിൽ ഹൃദയമില്ലാത്ത ഭീമൻ/ഓഗ്രെ) എന്ന എപ്പിസോഡുമായി ഈ കഥയെ തരംതിരിച്ചിരിക്കുന്നു.
വാസ്തവത്തിൽ, The Death of Koschei in the Egg എന്നും അറിയപ്പെടുന്ന ഈ കഥ "ഏറ്റവും ജനപ്രിയമായ റഷ്യൻ നാടോടിക്കഥകളിൽ" ഒന്നാണ്.
ഇവാൻ സാരെവിച്ചിന് മൂന്ന് സഹോദരിമാരുണ്ടായിരുന്നു, ആദ്യത്തേത് മരിയ രാജകുമാരി, രണ്ടാമത്തേത് ഓൾഗ രാജകുമാരി, മൂന്നാമത്തേത് അന്ന രാജകുമാരി.
അവന്റെ മാതാപിതാക്കൾ മരിക്കുകയും അവന്റെ സഹോദരിമാർ മൂന്ന് മന്ത്രവാദികളെ വിവാഹം കഴിക്കുകയും ചെയ്ത ശേഷം, അവൻ തന്റെ സഹോദരിമാരെ തേടി വീട് വിട്ടു.
അവൻ ഒരു സുന്ദരിയായ യോദ്ധാ രാജകുമാരിയായ മരിയ മൊറേവ്നയെ കണ്ടുമുട്ടുകയും അവളെ വിവാഹം കഴിക്കുകയും ചെയ്യുന്നു.
കുറച്ച് സമയത്തിന് ശേഷം അവൾ താൻ യുദ്ധത്തിന് പോകുമെന്ന് പ്രഖ്യാപിക്കുകയും താൻ അകലെയായിരിക്കുമ്പോൾ അവർ താമസിക്കുന്ന കോട്ടയിലെ തടവറയുടെ വാതിൽ തുറക്കരുതെന്ന് ഇവാനോട് പറയുകയും ചെയ്യുന്നു.
തടവറയിൽ എന്താണ് ഉള്ളതെന്ന് അറിയാനുള്ള ആഗ്രഹത്താൽ കീഴടക്കിയ അയാൾ, അവൾ പോയതിന് തൊട്ടുപിന്നാലെ വാതിൽ തുറക്കുകയും ചങ്ങലയും മെലിഞ്ഞതുമായ കോഷെയെ കണ്ടെത്തുകയും ചെയ്യുന്നു.
കോസ്‌ചെയ് ഇവാനോട് കുറച്ച് വെള്ളം കൊണ്ടുവരാൻ ആവശ്യപ്പെടുന്നു; ഇവാൻ അങ്ങനെ ചെയ്യുന്നു.
കോഷെ പന്ത്രണ്ട് ബക്കറ്റ് വെള്ളം കുടിച്ചതിന് ശേഷം, അവന്റെ മാന്ത്രിക ശക്തി അവനിലേക്ക് മടങ്ങുന്നു, അവൻ ചങ്ങല പൊട്ടിച്ച് അപ്രത്യക്ഷനായി.
താമസിയാതെ, കോഷെ മരിയ മൊറേവ്നയെ പിടികൂടിയതായി ഇവാൻ കണ്ടെത്തി, അവനെ പിന്തുടരുന്നു.
ഇവാൻ കോഷെയെ പിടിക്കുമ്പോൾ, കോഷെ ഇവാനോട് അവനെ വിട്ടയക്കാൻ പറയുന്നു, പക്ഷേ ഇവാൻ വഴങ്ങിയില്ല, കോഷെ അവനെ കൊന്ന് അവന്റെ അവശിഷ്ടങ്ങൾ ഒരു ബാരലിൽ ഇട്ടു കടലിലേക്ക് എറിഞ്ഞു.
ഇവാൻ തന്റെ സഹോദരിമാരുടെ ഭർത്താക്കന്മാരാൽ പുനരുജ്ജീവിപ്പിക്കപ്പെടുന്നു - ഇരപിടിയൻ പക്ഷികളായി മാറാൻ കഴിയുന്ന ശക്തരായ മാന്ത്രികന്മാർ.
കോസ്‌ചേയ്‌ക്ക് ഒരു മാന്ത്രിക കുതിരയുണ്ടെന്നും ഇവാൻ ബാബ യാഗയിലേക്ക് പോകണമെന്നും അല്ലാത്തപക്ഷം കോഷെയെ പരാജയപ്പെടുത്താൻ കഴിയില്ലെന്നും അവർ അവനോട് പറയുന്നു.
ഇവാൻ യാഗയുടെ പരീക്ഷണങ്ങളെ അതിജീവിച്ച് കുതിരയെ സ്വന്തമാക്കിയ ശേഷം, അവൻ കോഷെയുമായി യുദ്ധം ചെയ്യുകയും അവനെ കൊല്ലുകയും ശരീരം കത്തിക്കുകയും ചെയ്യുന്നു.
മരിയ മൊറേവ്ന ഇവാനിലേക്ക് മടങ്ങുന്നു, അവർ അവന്റെ സഹോദരിമാർക്കും അവരുടെ ഭർത്താക്കന്മാർക്കും ഒപ്പം അവന്റെ വിജയം ആഘോഷിക്കുന്നു.
അവലംബം അടിക്കുറിപ്പുകൾ കൂടുതൽ വായനയ്ക്ക് Horálek, Karel.
"Der Märchentypus AaTh 302 (302 C*) in Mittel- und Osteuropa".
In: Deutsches Jahrbuch für Volkskunde 13 (1967).
pp. 260-287.
https://slavistik-portal.de/datenpool/bibslavarb-db.html?data=5217 പുറംകണ്ണികൾ Translation of The Death of Koschei the Deathless by Andrew Lang (1890) Translation of Maria Morevna by Post Wheeler (1912) Translation of Márya Moryévna by Leonard Arthur Magnus (1916)
പുടുശ്ശേരിക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പാലക്കാട്‌ സ്ഥിതി ചെയ്യുന്ന ഒരു ക്ഷേത്രമാണ് പുതുശേരി ശ്രീ കുറുമ്പ ഭഗവതി ക്ഷേത്രം .
പാലക്കാട്‌ ടൗണിൽ നിന്ന് 60കിലോമീറ്റർ അകലെയാണ് ഇത് സ്ഥിതിചെയുന്നത്.
ഈ ക്ഷേത്രം മലബാർ ദേവസം ബോർഡിന്റെ കീഴിലാണ് വരുന്നത്.
കൊടുങ്ങല്ലൂർ ദേവിയുടെ ചൈതന്യo തന്നെയാണ് ഇവിടത്തെയും പ്രതിഷ്ഠ.
തെക്കെ മലബാറിലെ ഏറ്റവും കൂടുതൽ ഭക്തജനപങ്കാളിതം ഉള്ള ഉത്സവമാണ് പുതുശേരി ഉത്സവം.
പുട്ടപർത്തി ഇംഗ്ലീഷ് വിലാസം https://ml.wikipedia.org/wiki/Puttaparthi
ആന്ധ്രപ്രദേശിലെ അനന്തപൂർ ജില്ലയിലെ ഒരു ചെറിയ പട്ടണമാണ് പുട്ടപർത്തി ( 14°9.91′N 77°48.70′E ﻿ / ﻿ 14.16517°N 77.81167°E ﻿ / 14.16517; 77.81167 ).
പ്രസിദ്ധ ആദ്ധ്യാ‍ത്മികഗുരുവായ സത്യ സായി ബാബയുടെ വസതി ഇവിടെയാണ്.
ഇവിടുത്തെ പ്രധാ‍ന ആകർഷണം സായിബാബയുടെ പ്രശാന്തി നിലയം എന്ന ആശ്രമമാണ്.
ഈ ആശ്രമം സന്ദർശിക്കാൻ ഇന്ത്യയുടെ വിവിധ ഭാഗങ്ങളിൽ നിന്ന് ആളുകൾ എത്തിച്ചേരാറുണ്ട്.
അവലംബം പുറത്തേയ്ക്കുള്ള കണ്ണികൾ പുട്ടപർത്തിയിലേക്കുള്ള കവാടം - Tours Travels Archived 2018-12-15 at the Wayback Machine .
- Puttaparthi tour Archived 2008-06-16 at the Wayback Machine .
- Puttaparthi Archived 2009-04-13 at the Wayback Machine .
- Information about Puttaparthi
പുണ്ടാരെനാസ് പ്രവിശ്യ
പുണ്ടാരെനാസ് ( Spanish pronunciation: [puntaˈɾenas] ) കോസ്റ്റാറിക്കയിലെ പ്രവിശ്യയാണ്.
രാജ്യത്തിന്റെ പടിഞ്ഞാറൻ ഭാഗത്താണ് ഇത് സ്ഥിതിചെയ്യുന്നത്, കോസ്റ്റാറിക്കയുടെ പസഫിക് സമുദ്രത്തിന്റെ ഭൂരിഭാഗവും ഉൾക്കൊള്ളുന്ന ഇത്, കോസ്റ്റാറിക്കയിലെ ഏറ്റവും വലിയ പ്രവിശ്യയാണ്.
വടക്കുപടിഞ്ഞാറ് ഭാഗത്ത് നിന്ന് ഘടികാരദിശയിൽ ഗ്വാനകാസ്റ്റ്, അലജുവേല, സാൻ ജോസ്, ലിമൻ, അയൽരാജ്യമായ പനാമ എന്നീ പ്രവിശ്യകളുടെ അതിർത്തിയാണ്.
തലസ്ഥാനം പുന്താരനാസാണ് .
11,266 square kilometres (4,350 sq mi) ആണ്  ഈ പ്രവിശ്യയുടെ വിസ്തൃതി.
ഇവിടെ  410,929 ജനസംഖ്യയുണ്ട്.
ഇത് പതിനൊന്ന് കന്റോണുകളായി തിരിച്ചിരിക്കുന്നു.
ഭരണപരമായ ആവശ്യങ്ങൾക്കായി, 500 kilometres (310 mi) പസഫിക് സമുദ്രത്തിലെ കടൽത്തീരത്തെ ഇസ്ലാ ഡെൽ കൊക്കോ ദ്വീപും ഈ പ്രവിശ്യയുടെ ഭാഗമായി കണക്കാക്കുന്നു.
കാന്റൺ (തലസ്ഥാനം) : ബ്യൂണസ് അയേഴ്സ് ( ബ്യൂണസ് അയേഴ്സ് ) കോറെഡോറസ് ( സിയുഡാഡ് നീലി ) കോട്ടോ ബ്രസ് ( സാൻ വീറ്റോ ) എസ്പാർസ ( എസ്പാർസ ) ഗരാബിറ്റോ ( ജാക്കോ ) ഗോൾഫിറ്റോ ( ഗോൾഫിറ്റോ ) മോണ്ടെസ് ഡി ഓറോ ( മിറാമർ ) ഓസ ( സിയുഡാഡ് കോർട്ടസ് ) പാരിറ്റ ( പാരിറ്റ ) പുന്താരെനാസ് ( പുന്താരനാസ് ) ക്യുപോസ് ( ക്യുപോസ് ) ശ്രദ്ധേയമായ സ്ഥലങ്ങൾ ജാക്കെ മാനുവൽ അന്റോണിയോ നാഷണൽ പാർക്ക് മോണ്ടെസുമ മോണ്ടെവർഡെ സാൻ ലൂക്കാസ് ദ്വീപ് കോട്ടോ 47 പണ്ടേരാസ് പ്രവിശ്യയിൽ സ്ഥിതി ചെയ്യുന്ന കാൽഡെറ തുറമുഖം പസഫിക് തീരത്തെ കോസ്റ്റാറിക്കയുടെ പ്രധാന തുറമുഖമാണ്.
പരാമർശങ്ങൾ പുറംകണ്ണികൾ Puntarenas Province എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പുടിലോവ് മിൽ സമരം 1917
സെൻറ് പീറ്റേഴ്സ് ബർഗിൽ പ്രവർത്തിച്ചിരുന്ന പുടിലോവ് മില്ലിൽ തൊഴിലാളികൾ നടത്തിയ  1917ലെ സമരം റഷ്യൻവിപ്ലവ ചരിത്രത്തിലെ പ്രധാന സംഭവങ്ങളിലൊന്നാണ്.
നേരത്തെ ഈ സ്ഥലം പെട്രോഗാഡ് എന്നാണ് അറിയപ്പെട്ടിരുന്നത്.
ഇന്ന് സെൻറ് പീറ്റേഴ്സ് ബർഗ് എന്നറിയപ്പെടുന്നു.
ജൂലിയൻ കലണ്ടർ പ്രകാരം 1917 ഫെബ്രുവരി 18നാണ് സമരം ഔദ്യോഗികമായി തുടങ്ങിയത്.1905 മുതലെ പുടിലോവ് മില്ലിൽ സമരപരമ്പകൾ ആരംഭിച്ചിരുന്നു.
ആദ്യഘട്ടത്തിൽ സമരത്തിന് ശക്തിയില്ലായിരുന്നുവെങ്കിലും പിൽക്കാലത്ത് വലിയ സമര മുന്നേറ്റമായി ഇത് മാറി.1917ലെ ഫെബ്രുവരി വിപ്ലവത്തിൻറെ ഉത്പ്രേരക ശക്തിയായി ഈ സമരത്തെ വിലയിരുത്തപ്പെടുന്നു.
പുഡു ജയിൽ
പുഡു ജയിൽ ( മലയ് : Penjara Pudu ) മലയേഷ്യയിലെ കോലാലമ്പൂരിലെ ജയിലായിരുന്നു.
പല ഘട്ടങ്ങളിലായി ബ്രിട്ടീഷ് മലയ കൊളോണിയൻ സർക്കാർ 1891നും 1895ഇടക്കു നിർമ്മിച്ച ഇത് ജലാൻ ഷായിലായിരുന്നു.
$16,000 ചെലവാക്കി 394 മീട്ടർ ജയിലിന്റെ മതിൽ പണിതാണ് നിർമ്മാണം തുടങ്ങിയത്.
അതിന്റെ ചരിത്രത്തിൽ ഒരിടത്ത് ലോകത്തിലെ ഏറ്റവും നീളം കൂടിയ ചുമർചിത്രംകൊണ്ട് അലങ്കരിച്ചിരുന്നു.
സെല്ലുകൾ ചെറുതും ഇരുട്ടു നിറഞ്ഞവയുമായിരുന്നു.
ജനലുകൾ ഷൂപ്പെട്ടിയുടെ വലിപ്പം മാത്രമുള്ളവയായിരുന്നു.
2012 ഡിസംബർ മാസത്തിൽ ജയിലിന്റെ മിക്കഭാഗങ്ങളും തകർത്തു.
പ്രാധാന കവാടവും പുറംമതിലിന്റെ ചില ഭാഗങ്ങളും ഇപ്പോഴുമുണ്ട്.
മുൻ വർഷങ്ങളിൽ
പഴയ ചൈനീസ് ശ്മശാനം ഉണ്ടായിരുന്ന സ്ഥലത്താണ് പുഡു ജെയിൽ നിർമ്മിച്ചത്.
ആ സമയയത്ത്  പുലികൾ ഇടക്കിടെ വന്നിരുന്ന ഇടതൂർന്ന കാടായിരുന്നു.
കുട്ടവാളികളെ ജോലിക്കായി ഉപയോഗിച്ചാണു് ജയിലിന്റെ പണി 1891ൽ തുടങ്ങിയത്.
നാലു വർഷംകൊണ്ട് 1895ൽ പണി മുഴുവനാക്കി.
പുഡു ജയിലിന്റെ ആദ്യത്തെ ഗവർണർ ലെഫ്.
കേണൽ ജെ.എ.ബി എല്ലൻ ആയിരുന്നു.
പണി മുഴുവനായി കുറച്ച് മാസങ്ങൾക്കു ശേഷം 1895 ൽ കോളറയും പ്ലേഗും ജയിലിൽ പടർന്നു പിടിച്ച് കുറച്ച് നൂറോളം ജയിൽവാസികൾ  മരിച്ചു.
മുമ്പ് ഉണ്ടായിരുന്ന സെമിത്തേരിയിലെ കണറിൽ നിന്നുള്ള വെള്ളത്തിൽ നിന്നാണു്,കോളറ പടർന്നു പിടിച്ചത്.
ബ്രിട്ടീഷ് കോളനി അധികൃതർ നടത്തിയ പരിശോധനയിൽ കിണറിലെ വെള്ളത്തിൽ അനേകം കീടാണുക്കൾ ഉണ്ടെന്നു കണ്ടെത്തിയിരുന്നു.
1898 വരെ വെള്ളത്തിന്റെ പ്രശ്നത്തിനു പരഹാരം ഉണ്ടായില്ല.
1911ൽ, റിച്ചാഡ് ആൽഫ്രെഡ് ഏണസ്റ്റ് ക്ലർക്ക് എന്ന മിഡിൽസെക്സ് റെജിമെന്റിലെ മൂന്നാം ബറ്റാലിയനിലെ ഒരു പട്ടാളക്കാരനായിരുന്നു, പുഡു ജയിലിലെ ഒരു യൂറോപ്യനായ വാർഡർ
.
മുൻ കാല ചരിത്രത്തിൽ സെലങോർ സംസ്ഥാനത്തെ ഏക ജയിലായിരുന്നു.
ഈ ജയിൽ കുറഞ്ഞ കാലത്തേക്കു ശിക്ഷിച്ചിട്ടുള്ള പുരുഷന്മാരും സ്ത്രീകളും ഇവിടെ ഉണ്ടായിരുന്നു.
ജയിലിനു അന്തേവാസികളൂടെ ആവശ്യത്തിനു വേണ്ട സ്വയം പര്യാപ്തമായ പച്ചക്കറി തോട്ടം ഉണ്ടായിരുന്നു..
ചുമർ ചിത്രം
1984ൽ അന്തേവാസിയായിരുന്ന ഖൊങ് യെൻ ചോങ് ഏകദേശാം 2000ലിറർ ചായം ഉപയോഗിച്ച് ഭൂമദ്ധ്യ രേഖ ദൃശ്യങ്ങൾ മനസ്സിനെ ത്രസിപ്പിക്കുന്ന വിധത്തിൽ ചുമർ ചിത്രം വരക്കുകയുണ്ടായി.
അതിന്റെ വലിപ്പം 860അടിX14 അടിയായിരുന്നു.
ലോകത്തെ ഏറ്റവും നീളം കൂടിയ ചുമർ ചിത്രമായി  ഗിന്നസ് ബുക്ക് ഓഫ് റെക്കോഡിൽ രേഖപ്പെടുത്തിയിരുന്നു.
ഖോങ്ങിന് അന്തേവാസിയായിരുന്ന ഖോങ്ങിന് മുഴുവാക്കാനായില്ല.
പിന്നീട് തിരിച്ചുവന്നു സ്വയം സേവകനായി മുഴുവനാക്കി.
1940നു ശേഷമ്മുള്ള ചരിത്രം Overgrown west wall of Pudu Prison in February 2011.
The area as of June 2013, with the entrance gate and a water fountain remaining.
രണ്ടാം ലോക മഹായുദ്ധ കാലത്ത്, ജപ്പാനീസ് അധിനിവേശകാലത്ത്  യുദ്ധകുറ്റവാളികളെ  ഇവിടെ തടവറയിലാക്കിയിരുന്നു..
Overgrown west wall of Pudu Prison in February 2011.
1986ൽ പുഡു ജയിൽ വളയൽ നടന്നു.
ഈ സംഭവത്തിൽ ഒരുകൂട്ടം തടവുകാർ ജയിൽ ഉദ്യോഗസ്ഥരിൽ രണ്ടു പേരെ  ആറു ദിവസത്തേക്ക് ബന്ധികളാക്കി.
മലയേഷ്യൻ പോലീസ് ജയിലിലേക്ക് കുതിച്ചെത്തി പ്രശ്നം പരിഹരിച്ചു.
അവർ ആരുടേയും ആളപയാമില്ലാതെ തടവുകാരെ ഒതുക്കി ബന്ധികളെ രക്ഷപ്പെടുത്തി.
1 2 3 ↑ ↑ ↑
പുണ്ഡരീകപുരം ക്ഷേത്രം പുണ്ഡരീകപുരം ക്ഷേത്രം
നൂറ്റാണ്ടുകൾ പഴക്കമുള്ള ചുവർചിത്രങ്ങൾക്ക് പേരുകേട്ട ക്ഷേത്രമാണ് പുണ്ഡരീകപുരം ക്ഷേത്രം .
മഹാവിഷ്ണു ആണ് പ്രധാന പ്രതിഷ്ഠ.
പുരാവസ്തുവകുപ്പിന്റെ സംരക്ഷണയിലുള്ള ഈ ക്ഷേത്രത്തിന്റെ ശ്രീകോവിലിന്റെ നാല് ചുവരുകളിലായി പതിമൂന്ന് ഭാഗങ്ങളായി പുരാണകഥകളുടേയും മറ്റും ചിത്രീകരണം കാണാം.
കേരളത്തിലെ കോട്ടയം ജില്ലയിൽ തലയോലപറമ്പിലെ മിടായികുന്നം എന്ന സ്ഥലത്ത്, മൂവാറ്റുപുഴയാറിന്റെ കരയിലാണ് ഈ ക്ഷേത്രം സ്ഥിതിചെയ്യുന്നത്.
വേലിമാംകോവിൽ ഇല്ലത്തിനാണ് ക്ഷേത്രത്തിന്റെ ഉടമസ്ഥാവകാശം.
ഒരിക്കൽ അത്താഴപൂജ സമയത്ത് ബ്രാഹ്മണരായ മൂന്ന് പരദേശികൾ ഇവിടെയെത്തിയെന്നും, ആ രാത്രി ക്ഷേത്രത്തിൽ തങ്ങാൻ പൂജാരിയോട് അനുവാദം ചോദിച്ചെന്നും അങ്ങനെ ക്ഷേത്ര ബലിപ്പുരയിൽ ഉറങ്ങാൻകിടന്ന ഇവരെ പിറ്റേന്ന് കണ്ടില്ലെന്നും, പകരം ചുവരിൽ ഈ ചിത്രങ്ങളാണ് കാണാനായതെന്നുമാണ് ഐതിഹ്യം.
ചുവർചിത്രങ്ങൾ പുണ്ഡരീകപുരം ക്ഷേത്രത്തിലെ ഒരു ചുവർചിത്രം
ക്ഷേത്രത്തിലെ പ്രതിഷ്ഠയായ ഗരുഡന്റെ കഴുത്തിൽ മഹാവിഷ്ണു, ഇടത്തേതുടയിൽ സത്യഭാമ മുതൽ ശക്തി പഞ്ചാക്ഷരി, മഹിഷാസുരമർദ്ദിനി, യക്ഷി, ശ്രീകൃഷ്ണലീല, ശ്രീരാമ പട്ടാഭിഷേകം, ശങ്കരനാരായണൻ, കാളിയമർദ്ദനം, ദക്ഷിണാമൂർത്തി, അർദ്ധനാരീശ്വരൻ, ഗണപതിപൂജ ഇവയാണ് ചുവരുകളിൽ ജീവൻ തുടിക്കുന്ന ചിത്രങ്ങളായി തെരഞ്ഞെടുത്തിട്ടുള്ളത്.
ക്ഷേത്രത്തിലെ ബലിക്കൽപ്പുരയിലെ ശിലാവിഗ്രഹങ്ങൾ കുഞ്ചൻനമ്പ്യാരുടെ കൃഷ്ണാർജ്ജുനവിജയം കഥയെ ആസ്പദമാക്കിയുള്ളതാണ്.
ചുറ്റുപാടുകളിൽ നിന്നും വളരെ ഉയർന്ന് സ്ഥിതിചെയ്യുന്ന ക്ഷേത്രത്തിലേക്ക് വയലുകൾക്കിടയിലൂടെ കരിങ്കൽപ്പടവുകൾ താണ്ടിവേണം ഈ ക്ഷേത്രാങ്കണത്തിലെത്താൻ.
സർപ്പദോഷമകറ്റാൻ ഗരുഡന്റെ രൂപങ്ങൾ വെങ്കലത്തിൽ നിർമ്മിച്ച് ശ്രീകോവിലിന്റെ വാവടയിൽ തൂക്കുന്നത് ഇവിടത്തെ ഒരു വിശ്വാസമാണ്.
പുരാവസ്തുവകുപ്പ് സാമാന്യം വലിപ്പമുള്ള ഒരു ഗരുഡസ്വരൂപം ഇവിടെനിന്നുമെടുത്ത് തൃപ്പൂണിത്തുറ ഹിൽപാലസിൽ പ്രദർശിപ്പിച്ചിട്ടുണ്ട്.
ജീർണ്ണമായ ക്ഷേത്രവും ചുവർചിത്രങ്ങളും തനിമ നിലനിർത്തിക്കൊണ്ട് പുരാവസ്തുവകുപ്പ് അടുത്ത കാലത്ത് മോടിപിടിപ്പിച്ചിരുന്നു.
പുഡോവ്കിൻ ഇംഗ്ലീഷ് വിലാസം https://ml.wikipedia.org/wiki/Vsevolod_Pudovkin
ഒരു റഷ്യൻ ചലച്ചിത്ര സംവിധായകനാണ് പുഡോവ്കിൻ .
മാർക്‌സിം ഗോർക്കിയുടെ നോവലിനെ അധികരിച്ച് അമ്മ (1926) എന്ന നിശ്ശബ്ദ ചിത്രമെടുത്ത് പ്രശസ്തനായി.
ദി എൻഡ് ഒഫ് സെന്റ് പീറ്റേഴ്‌സ്ബർഗ് (1927), സ്റ്റോം ഓവർ ഏഷ്യ (1928) എന്നിവ മറ്റു നിശ്ശബ്ദ ചിത്രങ്ങൾ.
ഡെസർട്ടർ (1933), സുവോറോവ് (1941) എന്നിവ ശബ്ദ ചിത്രങ്ങൾ.
പുണ്ടി നരസിംഹൻ രംഗരാജൻ
ഒരു ഇന്ത്യൻ ബയോകെമിസ്റ്റ്, വൈറോളജിസ്റ്റ്, ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിന്റെ ബയോകെമിസ്ട്രി വിഭാഗം പ്രൊഫസർ എന്നീ സ്ഥാനങ്ങൾ വഹിക്കുന്ന ആളാണ് പുണ്ടി നരസിംഹൻ രംഗരാജൻ (ജനനം: 15 ഏപ്രിൽ 1963).
പ്രൊഫ. രംഗരാജൻ നിലവിൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ ബയോകെമിസ്ട്രി വിഭാഗം ചെയർമാനാണ്.
യൂക്കറിയോട്ടിക് ജീൻ എക്സ്പ്രഷനെക്കുറിച്ചുള്ള ഗവേഷണത്തിന് പേരുകേട്ട രംഗരാജൻ മൂന്ന് പ്രധാന ഇന്ത്യൻ സയൻസ് അക്കാദമികളിൽ നിന്നും തിരഞ്ഞെടുക്കപ്പെട്ട ഒരാളാണ്.
നാഷണൽ അക്കാദമി ഓഫ് സയൻസസ്, ഇന്ത്യ, ഇന്ത്യൻ അക്കാദമി ഓഫ് സയൻസസ് , ഇന്ത്യൻ നാഷണൽ സയൻസ് അക്കാദമി .
ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി , 2007 ൽ മെഡിക്കൽ സയൻസസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്.
ജീവചരിത്രം ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ്
ബെംഗളൂരുവിൽ ജനിച്ച പി എൻ രംഗരാജൻ 1989 ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ (ഐഐഎസ്‌സി) നിന്ന് പിഎച്ച്ഡി നേടി.
1990-92 കാലഘട്ടത്തിൽ സാൽക് ഇൻസ്റ്റിറ്റ്യൂട്ട് ഫോർ ബയോളജിക്കൽ സ്റ്റഡീസിൽ പോസ്റ്റ് ഡോക്ടറൽ ജോലി ചെയ്തു.
ഹോവാർഡ് ഹ്യൂസ് മെഡിക്കൽ ഇൻസ്റ്റിറ്റ്യൂട്ടിൽ ഒരു വർഷത്തോളം റിസർച്ച് അസോസിയേറ്റായി സേവനമനുഷ്ഠിച്ച അദ്ദേഹം 1993 ൽ ബയോകെമിസ്ട്രി വിഭാഗത്തിൽ ഐഐഎസ്‌സിയിൽ ചേരാനായി ഇന്ത്യയിലേക്ക് മടങ്ങി.
അവിടെ പ്രൊഫസറാണ്.
ന്യൂറോട്രോപിക് വൈറസുകൾ മനുഷ്യരിൽ യൂക്കറിയോട്ടിക് ജീൻ പ്രകടനത്തിൽ മാറ്റങ്ങൾ വരുത്തുന്നത് എങ്ങനെയെന്ന് ഐ.ഐ.എസ്.സിയിൽ അദ്ദേഹം ഗവേഷണം നടത്തി.
ട്രാൻസ്ക്രിപ്ഷൻ ഘടകങ്ങളും കാർബൺ മെറ്റബോളിസത്തിന്റെ നിയന്ത്രണവും സംബന്ധിച്ച് പിച്ചിയ പാസ്റ്റോറിസ് എന്ന മെത്തിലോട്രോഫിക്ക് യീസ്റ്റ് ഇനത്തിന്റെ പഠനങ്ങളിൽ ഏർപ്പെട്ടിരിക്കുന്ന ഒരു കൂട്ടം ശാസ്ത്രജ്ഞരെ അദ്ദേഹം നയിക്കുന്നു.
റാബിസ് , ഹെപ്പറ്റൈറ്റിസ് ബി , ജാപ്പനീസ് എൻസെഫലൈറ്റിസ് തുടങ്ങിയ പകർച്ചവ്യാധികൾക്കെതിരായ വാക്സിനേഷൻ വികസനത്തിനും അദ്ദേഹം വിപുലമായ പ്രവർത്തനങ്ങൾ നടത്തിയിട്ടുണ്ട്.
റാബിസിനെതിരെ ഡിഎൻ‌എ അടിസ്ഥാനമാക്കിയുള്ള പുതിയ വാക്സിൻ വികസിപ്പിക്കുന്നതിൽ അദ്ദേഹവും സഹപ്രവർത്തകരും വിജയിച്ചു.
പിന്നീട്, ഡിഎൻ‌എ അടിസ്ഥാനമാക്കിയുള്ള റാബിസ് വാക്സിൻ സംയോജിപ്പിച്ച് സെൽ കൾച്ചറിലൂടെ തയ്യാറാക്കിയ നിർജ്ജീവമായ വൈറസിന്റെ നിയന്ത്രിത അളവിൽ അവർ വാക്സിൻ പ്രകടനം മെച്ചപ്പെടുത്തി.
രംഗരാജനും അദ്ദേഹത്തിന്റെ സഹപ്രവർത്തകരായ പേറ്റന്റ് സഹകരണ ഉടമ്പടിയും ഇന്ത്യൻ പേറ്റന്റുകളും സമ്പാദിച്ച ഈ കൃതി പരമ്പരാഗത സെൽ കൾച്ചർ റാബിസ് വാക്സിനുകളേക്കാൾ വിലകുറഞ്ഞതായി റിപ്പോർട്ട് ചെയ്യപ്പെടുന്ന വാക്സിൻ ഇന്ത്യൻ ഇമ്മ്യൂണോളജിക്കൽ ലിമിറ്റഡ് ദിനരബ് എന്ന ബ്രാൻഡ് നാമത്തിൽ വിപണനം ചെയ്യുന്നു .
രംഗരാജന്റെ കൃതികൾ മറ്റ് ശാസ്ത്രജ്ഞരുടെ ഗവേഷണത്തെ ആകർഷിച്ചിട്ടുണ്ട് യൂക്കറിയോട്ടുകളിലെ ജീൻ നിയന്ത്രണത്തെക്കുറിച്ചുള്ള പ്രഭാഷണം: ഐഐടി മദ്രാസിലെ പൊതുവായ ട്രാൻസ്ക്രിപ്ഷൻ ഘടകങ്ങളിലെ വൈവിധ്യം , മെത്തിലോട്രോഫിക്ക് യീസ്റ്റിലെ ട്രാൻസ്ക്രിപ്ഷൻ ഇടപെടലിനെക്കുറിച്ചുള്ള പ്രഭാഷണം എന്നിവ ഉൾപ്പെടെ ക്ഷണിക്കപ്പെട്ട പ്രസംഗങ്ങളും മുഖ്യ പ്രഭാഷണങ്ങളും അദ്ദേഹം നടത്തി.
, 2012 ഒക്ടോബറിൽ തിരുവനന്തപുരത്തെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എഡ്യൂക്കേഷൻ ആൻഡ് റിസർച്ചിലെ പിച്ചിയ പാസ്റ്റോറിസ് .
2011 ൽ മധുര കാമരാജ് യൂണിവേഴ്സിറ്റി സംഘടിപ്പിച്ച സമീപകാല ടെക്നോളജീസ് ഓഫ് ഹെൽത്ത് ആൻഡ് ഡിസീസ് (ബിഎച്ച്ഡി -2011) എന്ന പ്രഭാഷണ ശില്പശാലയുടെ കോ-കൺവീനറായിരുന്നു അദ്ദേഹം.
യൂക്കറിയോട്ടിക് ജീൻ എക്സ്പ്രഷനെക്കുറിച്ച് ഓപ്പൺ കോഴ്സുകൾ നടത്തുന്നതിൽ അദ്ദേഹം പങ്കാളിയായിരുന്നു.
രംഗരാജൻ രാധയെ വിവാഹം കഴിച്ചു.
ദമ്പതികൾക്ക് കാർത്തിക്, മേഘന എന്നീ രണ്ട് മക്കളുണ്ട്.
ബെംഗളൂരുവിലെ രാജാജിനഗറിലാണ് കുടുംബം താമസിക്കുന്നത്.
2001 ൽ ബയോടെക്നോളജി വകുപ്പിന്റെ കരിയർ ഡവലപ്മെന്റിനുള്ള ദേശീയ ബയോസയൻസ് അവാർഡ് രംഗരാജന് ലഭിച്ചു.
നാഷണൽ അക്കാദമി ഓഫ് സയൻസസ് 2002 ൽ അദ്ദേഹത്തെ ഒരു ഫെലോ ആയി തിരഞ്ഞെടുത്തു.
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാന്തി സ്വരൂപ് ഭട്നഗർ നൽകി 2007 ലെ ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ സമ്മാനം.
ഇന്ത്യൻ അക്കാദമി ഓഫ് സയൻസസ് അതേ വർഷം തന്നെ അദ്ദേഹത്തെ ഒരു ഫെലോ ആയി തിരഞ്ഞെടുത്തു കൂടാതെ 2017 ൽ ഇന്ത്യൻ നാഷണൽ സയൻസ് അക്കാദമിയുടെ തിരഞ്ഞെടുക്കപ്പെട്ട ഫെലോ ആയി.
തിരഞ്ഞെടുത്ത ഗ്രന്ഥസൂചിക ഇതും കാണുക Rabies vaccine Foot-and-mouth disease Plasmodium falciparum Catabolite repression കുറിപ്പുകൾ അവലംബം പുറത്തേക്കുള്ള കണ്ണികൾ
തോബിത്തിന്റെ പുസ്തകം ഇംഗ്ലീഷ് വിലാസം https://ml.wikipedia.org/wiki/Book_of_Tobit
റോമൻ കത്തോലിക്കാ , പൗരസ്ത്യ ഓർത്തഡോക്സ് സഭകൾ പിന്തുടരുന്ന ബൈബിൾ സംഹിതകളിൽ ഉൾപ്പെട്ട ഒരു ഗ്രന്ഥമാണ് തോബിത്തിന്റെ പുസ്തകം .
എബ്രായ ഭാഷയിൽ അതിന് തോബിയാസിന്റെ പുസ്തകം എന്നാണു പേര്.
397-ലെ കാർത്തേജു സൂനഹദോസും, പ്രൊട്ടസ്റ്റന്റ് കലാപത്തെ തുടർന്നു നടന്ന കത്തോലിക്കാസഭയുടെ 1546-ലെ ത്രെന്തോസ് സൂനഹദോസും അതിനെ ബൈബിൾ സംഹിതയുടെ ഭാഗമായി അംഗീകരിച്ചു.
ആംഗ്ലിക്കൻ സഭയുടെ 39 വിശ്വാസവകുപ്പുകളിൽ ആറാം വകുപ്പ് ഈ രചനയെ ബൈബിളിലെ സന്ദിഗ്ധരചനകളിൽ ഒന്നായി വേർതിരിച്ചിരിക്കുന്നു.
പ്രൊട്ടസ്റ്റന്റ് സഭകളും ഈ കൃതിയെ അപ്പോക്രിഫൽ രചനയായി കണക്കാക്കുന്നു.
യഹൂദമതത്തിന്റെ കാനോനികസംഹിതയായ തനക്കിൽ ഇത് ഒരിക്കലും ഇടം കണ്ടില്ല.
എങ്കിലും എബ്രായബൈബിളിന്റെ പുരാതന ഗ്രീക്കു പരിഭാഷയായ സെപ്ത്വജിന്റിൽ ഇതുൾപ്പെടുന്നു.
ഈ പുസ്തകത്തിന്റെ അരമായ, എബ്രായ ഭാഷകളിലുള്ള ശകലങ്ങൾ, ഇരുപതാം നൂറ്റാണ്ടിന്റെ മദ്ധ്യത്തിൽ ചാവുകടൽ തീരത്തെ കുമ്രാനിൽ കണ്ടുകിട്ടിയ ഗ്രന്ഥശേഖരത്തിൽ ഉൾപ്പെട്ടിരുന്നു.
അതോടെ ഇതിന്റെ മൂലഭാഷ ഗ്രീക്കോ, സെമറ്റിക് ഭാഷകളിൽ ഏതെങ്കിലുമോ എന്ന തർക്കത്തിന് മിക്കവാറും അവസാനമായി.
ലഭ്യമായ ശകലങ്ങളുടെ ജീർണ്ണാവസ്ഥ മൂലം തീരുമാനം എളുപ്പമല്ലെങ്കിലും, ഇതിന്റെ മൂലഭാഷ അരമായ ആയിരിക്കാനാണിട.
ഗ്രീക്ക് ഭാഷ്യത്തിനു പിന്നിൽ ഒരു എബ്രായ പരിഭാഷയും ആകാം.
കുമ്രാനിലെ നാലാം ഗുഹയിൽ നിന്ന് 1952-ൽ ആണ് തോബിത്തിന്റെ നാലു അരമായ ശകലങ്ങളും ഒരു എബ്രായ ശകലവും കണ്ടുകിട്ടിയത്.
അവ പൊതുവേ, മുന്നേ ലഭ്യമായിരുന്ന പുരാതന ഗ്രീക്കു പാഠങ്ങളുമായി ഒത്തുപോകുന്നവയാണ്.
225-നും 175-നും ഇടയ്ക്ക് ഇതിന്റെ രചന നടന്നതായി കരുതപ്പെടുന്നു.
തോബിത്തിന്റെയും തോബിയാസിന്റേയും ജീവിതകഥ തന്നെയായ ഈ രചന ബാബിലോണിലെ പ്രവാസത്തിന്റെ തുടക്കമായ ക്രി.
ഏഴാം നൂറ്റാണ്ടിന്റെ ആരംഭത്തിൽ എഴുതപ്പെട്ടതാകാമെന്നും ആത്മകഥാരൂപത്തിലുള്ള ആദ്യത്തെ രണ്ടര അദ്ധ്യായങ്ങളുടെ മൂലം തോബിത്തും അവശേഷിച്ചതിൽ അവസാനാദ്ധ്യായമൊഴിച്ചുള്ളവ തോബിയാസും എഴുതിയതാകാമെന്നും ഉള്ള വാദം കത്തോലിക്കാ വിജ്ഞാനകോശം അവതരിപ്പിക്കുന്നുണ്ട്.
കഥ തോബിയാസും ദൈവദൂതനും, 17-ആം നൂറ്റാണ്ടിലെ ചിത്രം തുടക്കം
ഉത്തര ഇസ്രായേൽ രാഷ്ട്രം ക്രി.
മു.721-ൽ സാർഗൺ രണ്ടാമന്റെ നേതൃത്വത്തിലുള്ള അസീറിയൻ സാമ്രാജ്യത്തിനു കീഴ്പെട്ടതിനെ തുടർന്ന് സാമ്രാജ്യത്തിന്റെ തലസ്ഥാനമായ നിനവേയിലേയ്ക്കു കൊണ്ടുവരപ്പെട്ട ഇസ്രായേൽക്കാരിൽ ഒരുവനായിരുന്ന നഫ്താലി ഗോത്രജനും നീതിമാനുമായ ഒരു തോബിത്തിന്റേയും അയാളുടെ മകൻ തോബിയാസിന്റേയും കഥയാണ് ഈ കൃതിയിലുള്ളത്.
ആദ്യത്തെ രണ്ടര അദ്ധ്യായങ്ങൾ തോബിത്ത് നേരിട്ടു കഥ പറയുന്ന രൂപത്തിലാണ് എഴുതപ്പെട്ടിരിക്കുന്നത്.
അസീറിയൻ സേനാധിപനായ സെന്നാക്കെരിബിന്റെ ആക്രമണത്തിൽ മരിച്ചുവീണ ഇസ്രായേൽക്കാർക്ക് വിധിപ്രകാരമുള്ള സംസ്കാരക്രിയകൾ നൽകുന്നതിൽ കാണിച്ച ശുഷ്കാന്തിയുടെ പേരിലാണ് തോബിത്ത് പ്രത്യേകം ശ്രദ്ധിക്കപ്പെട്ടത്.
അതിൽ കുപിതനായ രാജാവിനെ ഭയന്ന് അയാൾക്കു നിനവേ വിട്ടുപോകേണ്ടി വന്നു.
അയാളുടെ വസ്തുവകകളെല്ലാം പിടിച്ചെടുക്കപ്പെട്ടു.
സെന്നാക്കെരിബിന്റെ മരണശേഷം നിനവേയിൽ തിരികെ വരാൻ അനുവാദം കിട്ടിയ തോബിത്ത്, മടങ്ങിവന്ന രാത്രിയിൽ തെരുവീഥിയിൽ കൊല്ലപ്പെട്ട ഒരാളെ സംസ്കരിച്ചു.
തിരികെ വന്ന് തുറന്ന സ്ഥലത്ത് ഒരു മതിലിനോടു ചേർന്ന് കിടന്നുറങ്ങിയ തോബിത്തിന്റെ കണ്ണിൽ മീവൽ പക്ഷിയുടെ ചുടുകാഷ്ഠം പതിച്ചതോടെ അയാൾക്ക് കാഴ്ച നഷ്ടപ്പെട്ടു.
അങ്ങനെ ജോലിയൊന്നും ചെയ്യാൻ കഴിയാതെ ദാരിദ്ര്യത്തിലായ അയാളുടെ കുടുംബജീവിതം ദുസ്സഹമാവുകയും അയാൾ മരണത്തിനായി പ്രാർത്ഥിക്കുകയും ചെയ്തു.
മേദ്യാനിലേക്കുള്ള യാത്ര പുറപ്പെടുന്നതിനു മുൻപ് തോബിയാസ് പിതാവിനോടു യാത്ര ചോദിക്കുന്നു
അതേസമയം, അകലെ മേദ്യാനിലെ എക്ബത്താനയിൽ, തോബിത്തിന്റെ ബന്ധുവായ റഗുവേലിന്റെ പുത്രി സാറാ എന്ന ഒരു യുവതിയും നിരാശയിൽ മരണത്തിനു വേണ്ടി പ്രാർത്ഥിക്കുകയായിരുന്നു.
തുടർച്ചയായി ഏഴു വട്ടം വിവാഹിതയായ അവളുടെ ഓരോ ഭർത്താവും വിവാഹരാത്രിയിൽ  ഒന്നിപ്പിനു മുൻപ് മരിച്ചിരുന്നു.
അവരെ കൊന്നത് ഒരു അസ്മോദിയസ് (ആസക്തി) എന്ന ദുർഭൂതം ആയിരുന്നു.
തോബിത്തിന് സൗഖ്യം നൽകാനും സാറായെ ഭൂതദോഷത്തിൽ നിന്നു മോചിപ്പിക്കാനുമായി യഹോവ തന്റെ ദൂതനായ റഫായേലിനെ മനുഷ്യരൂപത്തിൽ ഭൂമിയിലേക്കയക്കുന്നു.
ഗ്രന്ഥത്തിലെ തുടർന്നുള്ള ആഖ്യാനത്തിന്റെ മുഖ്യ കേന്ദ്രമായിരിക്കുന്നത് തോബിത്തിന്റെ മകൻ തോബിയാസ് ആണ്.
വിദൂരസ്തമായ മേദ്യാനിലെ  രാഗെസിൽ, ഗബായേലെന്നയാളെ പണ്ട് സൂക്ഷിക്കാനേല്പിച്ചിരുന്ന പത്തു താലന്ത് വെള്ളി തിരികെ വാങ്ങാനായി തോബിത്ത് തോബിയാസിനെ അവിടേക്കയക്കുന്നു.
കൂടെപ്പോകാൻ ഒരു സഹായിയെ അന്വേഷിച്ചു പോയ തോബിയാസ് റഫായേലിനെ കണ്ടെത്തുന്നു.
ബന്ധുവായ അസറിയായെന്നു സ്വയം പരിചയപ്പെടുത്തി തോബിത്തിന്റെ അടുത്തെത്തിയ റഫായേൽ, യാത്രയിൽ തോബിയാസിനു സാഹായസംരക്ഷണങ്ങൾ നൽകിക്കൊള്ളാമെന്ന ഉറപ്പിൽ അയാൾക്കൊപ്പം പോകുന്നു.
റഫായേലിന്റെ സഹായത്തോടെ തോബിയാസ് മേദ്യാനിലേക്കു യാത്ര ചെയ്യുന്നു.
അവർക്കൊപ്പം തോബിയാസിന്റെ നായും ഉണ്ടായിരുന്നു.
വഴിക്ക് നദിയിൽ കുളിക്കാനിറങ്ങിയ തോബിയാസിനെ ഒരു മത്സ്യം ആക്രമിക്കുന്നു.
റഫായേലിന്റെ നിർദ്ദേശമനുസരിച്ച് തോബിയാസ് മത്സ്യത്തെ പിടിച്ച് കരയിലെറിഞ്ഞു.
മത്സ്യത്തെ കൊന്നു തിന്ന അവർ, റഫായേലിന്റെ നിർദ്ദേശമനുസരിച്ച് അതിന്റെ ഹൃദയവും , കരളും പിത്താശയവും ഔഷധമായുപയോഗിക്കാൻ സൂക്ഷിച്ചുവയ്ക്കുന്നു.
മേദ്യാനിൽ എത്തിയപ്പോൾ റഫായേൽ തോബിയാസിനോട് സുന്ദരിയായ സാറായെപ്പറ്റി പറയുന്നു.
തോബിയാസിന്റെ അടുത്ത ബന്ധു കൂടിയായ അവളെ വിവാഹം കഴിക്കാൻ അവകാശപ്പെട്ടവനാണ് അയാളെന്നു കൂടി റഫായേൽ അയാളെ അറിയിക്കുന്നു.
വിവാഹരാത്രിയിൽ ദുർഭൂതത്തെ ഓടിക്കാനായി, നേരത്തെ സൂക്ഷിച്ചു വച്ചിട്ടുള്ള മത്സ്യത്തിന്റെ ഹൃദയവും കരളും ഹോമിച്ചാൽ മതിയെന്ന നിർദ്ദേശവും ദൈവദൂതൽ തോബിയാസിനു നൽകുന്നു.
സാറായും തോബിയാസും വിവാഹിതരാവുകയും വിവാഹരാത്രിയിൽ മത്സ്യഭാഗങ്ങളുടെ ധൂപം ഭൂതത്തെ ഉത്തര ഈജിപ്തിലേക്കു ഓടിച്ചുവിടുകയും ചെയ്യുന്നു.
ഭൂതത്തെ പിന്തുടർന്നു ചെന്ന റഫായേൽ അതിനെ ബന്ധിക്കുന്നു.
അതിനിടെ, പ്രഭാതത്തിൽ മകളുടെ എട്ടാം ഭർത്താവും മരിച്ചിരിക്കുമെന്നു കരുതിയ സാറായുടെ പിതാവ് രഹസ്യമായി അയാൾക്ക് ശവക്കുഴിയൊരുക്കുന്നു.
സൂര്യോദയത്തിൽ മരുമകനെ ജീവനോടെ കണ്ടു സന്തോഷിച്ച അയാൾ, വലിയൊരു വിവാഹവിരുന്നൊരുക്കുകയും ശവക്കുഴി രഹസ്യമായി മൂടിക്കുകയും ചെയ്യുന്നു.
വിരുന്നു മൂലം ഒഴിവില്ലാതിരുന്ന തോബിയാസ്, പിതാവിന്റെ കടക്കാരനിൽ നിന്നു പണം വാങ്ങാൺ റഫായേലിനെ അയക്കുന്നു.
കഥാന്ത്യം തോബിത്തിനു കാഴ്ച തിരികെ കിട്ടുന്നു
ആഘോഷങ്ങൾ കഴിഞ്ഞപ്പോൾ, തോബിയാസും സാറായും നിനവേയിലേക്കു മടങ്ങുന്നു.
തോബിത്തിന്റെ അന്ധത മാറ്റാൻ മത്സ്യത്തിന്റെ പിത്തഗ്രന്ഥി ഉപയോഗിക്കാൻ റഫായേൽ തോബിയാസിനോടു പറയുന്നു.
തോബിത്തിനു കാഴ്ച തിരികെ കിട്ടിക്കഴിഞ്ഞപ്പോൾ റഫായേൽ താൻ ആരാണെന്നു വെളിപ്പെടുത്തിയ ശേഷം സ്വർഗ്ഗത്തിലേക്കു മടങ്ങുന്നു.
താൻ മരിച്ചു കഴിയുമ്പോൾ, ദൈവകോപത്താൽ വിനാശത്തിനു വിധിക്കപ്പെട്ടിരിക്കുന്ന നിനവേ നഗരം വിട്ടു മേദ്യാനിലെ എക്ബത്താനയിലേക്കു പോകാൻ തോബിത്ത് മകനെ ഉപദേശിക്കുന്നു.
ദീർഘായുസോളം ജീവിച്ച തോബിത്ത് പ്രാർത്ഥനകളോടെ മരിക്കുന്നു.
പിതാവിനെ സംസ്കരിച്ച ശേഷം തോബിയാസ് സകുടുംബം മേദ്യാനിലേക്കു പോകുന്നു.
അവിടെ അയാൾ പക്വ വാർദ്ധക്യത്തോളം വരെ ജീവിച്ചിരിക്കുന്നു.
ചരിത്രപ്രാധാന്യമുള്ള നിനവേ, എക്ബത്താന, രാഗെസ് തുടങ്ങിയ നഗരങ്ങളും ഷൽമനേസർ, സെന്നാക്കെരിബ് തുടങ്ങിയ ചരിത്രപുരുഷന്മാരും മറ്റും ഈ കഥയിൽ പരാമർശിക്കപ്പെടുന്നുണ്ടെങ്കിലും ഇതിനെ ചരിത്രാഖ്യാനമായി കരുതുക വയ്യ.
ഒരു ഹ്രസ്വകഥയെന്നോ (നോവെല്ല), പ്രവാസിക്കഥ (Diaspora Romance) എന്നോ ഉള്ള വിശേഷണമാണ് ഇതിനു ചേരുക.
ഒന്നിലേറെ നാടോടിക്കഥകളെ യഹൂദപശ്ചാത്തലത്തിൽ കൂട്ടിയിണക്കി ഉണ്ടാക്കിയ രചനയാണിതെന്നു നിരീക്ഷിക്കപ്പെട്ടിട്ടുണ്ട്.
കഥകളുടെ ആദിരൂപം ചിലയിടങ്ങളിൽ, അവയ്ക്കു നൽകപ്പെട്ട യഹൂദപശ്ചാത്തലത്തെ അതിലംഘിച്ചു പ്രകടമാകുന്നതു കാണാം.
നായ് യഹൂദർക്ക് അശുദ്ധമൃഗമാണെന്നിരിക്കെയും, കഥയുടെ രണ്ടു സന്ദർഭങ്ങളിൽ , തോബിയാസിന്റെ വളർത്തു നായ് പരാമർശിക്കപ്പെടുന്നത് ഇതിനുദാഹരണമാണ്.
൧ മരിക്കുമ്പോൾ തോബിത്തിന്റെ പ്രായം വ്യത്യസ്തപാഠങ്ങളിൽ വ്യത്യസ്തമാണ്.